**16. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2019. november 18.-án tartandó nyilvános ülésére.**

**Tárgy: Óvoda udvar fejlesztésére érkezett árajánlat elbírálása.**

**Előterjesztő:** Kondor Géza polgármester

**Előkészítette:** Szakál Norbert műszaki ügyintéző

Jogszabállyal nem ellentétes

---------------------------

Előterjesztő Tóthné dr.Titz Éva

aljegyző

**Tisztelt Képviselő-testület!**

Révfülöp Nagyközség Önkormányzata a Magyar Falu Program keretében meghirdetett „Óvoda udvar” megnevezésű pályázaton, a MFP-OUF/2019 iktatószámú miniszteri döntés alapján 4.601.210. Ft, azaz négymillió hatszázegyezer kettőszáztíz forint összegű vissza nem térítendő támogatásban részesült.

A beruházás tervezett bruttó bekerülési költsége 4.601.210 Ft, amelyre az elnyert támogatás 100 % fedezetet nyújt.

A projektben az alább megjelölt eszközök kerülnek beszerzésre:

* Színes élményvár 1 db
* Mozdony 1 db
* Megerősített hintaállvány 1 db
* Babaház terasszal 1 db
* Szállítás, telepítés költségei 1 db

A fenti tárgyban megkötött támogatási okirat alapján a pályázat elszámolásának végső határideje 2020. december 31.

Révfülöp Nagyközség Önkormányzata előzetesen árajánlatot kért az RJM-Játék Kft-től (2310 Szigetszentmiklós, Csepeli út 14,) akik JM1908121353 számú árajánlatukban a tervezett beruházás összegének megfelelő ajánlatot tettek.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**/2019. (XI. 18.) HATÁROZATA**

**Óvoda udvar fejlesztésére érkezett árajánlat elbírálásáról.**

Révfülöp Nagyközség Önkormányzata a Magyar Falu Program keretében meghirdetett „Óvoda udvar” megnevezésű pályázaton, a MFP-OUF/2019 iktatószámú miniszteri döntés alapján 4.601.210. Ft, azaz négymillió hatszázegyezer kettőszáztíz forint összegű vissza nem térítendő támogatásban részesült

A projekt előkészítéseként a tervezett fejlesztésre az Önkormányzat korábban árajánlatot kért RJM-Játék Kft-től, amely tartalmazza a beszerezni kívánt játszótéri eszközöket és egyben teljes mértékben megegyezik a támogatásként kapott összeggel.

1. A Képviselő-testület felhatalmazza a polgármestert, hogy pályázati eljárással, elszámolással összefüggésbe hozható szükséges intézkedéseket tegye meg.
2. A Képviselő-testület felhatalmazza a polgármestert a Révfülöp Nagyközség Önkormányzata és az RJM-Játék Kft között létrejövő, a játszótéri eszközök beszerzése és telepítése érdekében szükséges szerződések, együttműködési megállapodások aláírására.

Felelős: Kondor Géza polgármester

Határidő: folyamatos